F.D.B, i d-yessufɣen aṭas n yidlisen n tsekla n tesnilest d yidlisen ɣef tmetti taqbaylit. Dacu kan, tamawt ara iger yiwen, amur ameqran n ugraw n wamuden d tezrawin iḥuz-d timucuha, d tawsit n tesrit i yeṭṭfen amḍiq d alqayan deg tmetti taqbaylit imi iswi-nsen ur yelli ara d asnerni n tsekla tamaziɣt, maca akken ad ṣiwḍen ad fehmen tudert d ṭṭbiɛa d tudssa n tmetti taqbaylit sumata. Yuɣal nnulfan-d kra n yemnuda d iqbayliyen am wid yeɣṛan deg uɣerbaz aṛumi i yuran ɣef tmetti-nsen d tsekla-nsen, nezmer ad d-nebder seg-sen Belɛid At Ɛli, d Si Ɛmer Saɛid Boulifa.